

**Sapientia Erdélyi Magyar Tudományegyetem**

**Marosvásárhelyi Kar**

Cím: RO-547367 Corunca (Koronka) 1C

Levelezési cím: RO-540485 Tg.Mureş (Marosvásárhely), O.P. 9 – C.P.4

Tel. +40-265-208 170, +40-372-749736 Fax: +40-265-206 211

E-mail: office@ms.sapientia.ro

www.ms.sapientia.ro

**V. Erdélyi Kertész és Tájépítész Konferencia**

**Tisztelt kollégák!**

Ötödik, mondhatni jubileumi alkalomhoz érkezett a Sapientia EMTE Kertészmérnöki Tanszékének munkaközössége által elindított **Erdélyi Kertész és Tájépítész Konferencia**. Társzervezőink a gödöllői Szent István Egyetem, Tájépítészeti és Településtervezési Kara, a budapesti Ökopszichológiai Intézet és az Erdélyi Múzeum Egyesület. A rendezvényre **2019. április 12 – 13** között, a Sapientia EMTE marosvásárhelyi kampuszában kerül sor.

A konferencia egyik fő célja, hogy a kertész, tájépítész és növényorvos szakos diákoknak és más fiatal kutatóknak segítsünk bekapcsolódni a tudományos életbe, lehetőséget teremtve arra, hogy bemutassák kutatási eredményeiket, és ihletet meríthessenek a tapasztalt kutatók munkáiból. Az ez évi rendezvény újdonsága az, hogy a konferencia keretein belül szervezzük meg a VI. Ökopszichológiai Napot, amely az ökopszichológia (<http://ecopsychology.hu>), valamint a kertészet és tájépítészet kapcsolatára világít rá. Az eddigi rendezvényekhez hasonlóan a konferencia színvonalát idén is neves kertész és tájépítész szakemberek előadásai biztosítják.

**Az előadások:**

A konferencia szekcióinak száma a jelentkezők számától függ, előzetesen két szekciót hirdetünk meg (kertészeti és tájépítészeti). Az előadások időtartalma **15+5 perc** (ez módosulhat a jelentkezők számától függően!). Az előadásokhoz készített bemutatókat kérjük angol nyelven elkészíteni, az előadás nyelve lehet angol vagy magyar.

Kérjük, hogy az előadások összefoglalóit angol nyelven az online jelentkezési lap erre kijelölt rubrikájába töltsék fel.A szövegtörzs terjedelme ne haladja meg a 250 szót!

**Konferencia díjak, jelentkezés:**

**Jelentkezési díj:** 100 RON, kedvezményesen 50 RON (egyetemi hallgatóknak, doktoranduszoknak, a Sapientia EMTE volt és jelenlegi oktatóinak és hallgatóinak). A konferencia díj magában foglalja a konferencia hivatalos kiadványainak költségeit, mappát, frissítőt, ebédet.

**Jelentkezési határidő és az előadások angol nyelvű összefoglalóinak beküldési határideje:** 2019. március 23.

Jelentkezni elektronikus formában az alábbi linken lehet:

<https://docs.google.com/forms/d/e/1FAIpQLSc_I04id6y9dLWakxZg1dwERExKJ92DU38WgKDG8nPgQwuuYA/viewform>

**Publikálási lehetőség:**

A rendezvényen elhangzó egyes előadások írott anyagát be lehet küldeni megjelenésre a Sapientia EMTE és az Erdélyi Múzeum Egyesület kiadványaiba. Az angol nyelven írt közleményeket az Acta Universitatis Sapientiae, Agriculture and Environment (<http://www.acta.sapientia.ro/acta-agrenv/agrenv-main.htm>, a DE GRUYTER által referált) lapban van lehetőség közölni. Az Erdélyi Múzeum Egyesület kiadványa, az Acta Transylvanica - Agronomia magyar és angol nyelvű publikációkat is közöl (kérésre küldünk szerkesztési útmutatót). A kiadványokba szánt munkák beküldésének a határideje **június 15.** A közlésre kerülő tudományos munkák kiválasztásáért a kiadványok szerkesztőbizottsága felelős (tehát csak azok az munkák fognak megjelenni, amit a lapok szerkesztő bizottsága elfogadott!)

**A konferencia elnöke:** Prof. Dr. Balog Adalbert, Sapientia EMTE MK

**TUDOMÁNYOS BIZOTTSÁG:**

**Kertész szekció:**

Dr. Bálint János, Sapientia – EMTE MK, Kertészmérnöki Tanszék

Dr. Balla Géza, Sapientia – EMTE MK, Kertészmérnöki Tanszék

Dr. Balog Adalbert, Sapientia – EMTE MK, Kertészmérnöki Tanszék

Dr. Bandi Attila, Sapientia – EMTE MK, Kertészmérnöki Tanszék

Dr. Bartha Csaba, Sapientia EMTE MK, Kertészmérnöki Tanszék

Dr. Benedek Klára, Sapientia – EMTE MK, Kertészmérnöki Tanszék

Dr. Fazakas Csaba, Sapientia – EMTE MK, Kertészmérnöki Tanszék

Dr. Ferencz László, Sapientia – EMTE MK, Kertészmérnöki Tanszék

Dr. Moldován Csaba, Sapientia – EMTE MK, Kertészmérnöki Tanszék

Dr. Nyárádi Imre István, Sapientia – EMTE MK, Kertészmérnöki Tanszék

Dr. Orosz Ferenc, Sapientia – EMTE MK, Kertészmérnöki Tanszék

Dr. Thiesz Rezső, Sapientia – EMTE MK, Kertészmérnöki Tanszék

**Tájépítész szekció:**

Dr. Fekete Albert, SzIE, Tájépítészeti és Településtervezési Kar – Budapest

Dr. Kentelky Endre, Sapientia – EMTE MK, Kertészmérnöki Tanszék

Dr. Kovács Kázmér, Sapientia – EMTE MK, Kertészmérnöki Tanszék

Dr. Henning Imola, Sapientia – EMTE MK, Kertészmérnöki Tanszék

Dr. Ványolós Endre, Sapientia – EMTE MK, Kertészmérnöki Tanszék

Dr. Căbuz Andrea, Sapientia – EMTE MK, Kertészmérnöki Tanszék

**SZERVEZŐBIZOTTSÁG:**

Dr. Benedek Klára, egyetemi adjunktus- Sapientia EMTE MK (főszervező)

Dr. Căbuz Andrea, egyetemi adjunktus - Sapientia EMTE MK

Dr. Fazakas Csaba, egyetemi adjunktus - Sapientia EMTE MK

Dr. Henning Imola, egyetemi adjunktus - Sapientia EMTE MK

Zólyomi Mónika tanszéki titkárnő - Sapientia EMTE MK

Drd. Molnár Katalin labortechnikus - Sapientia EMTE MK

**Kapcsolattartó:**

Dr. Benedek Klára: [**benedekklara@ms.sapientia.ro**](mailto:benedekklara@ms.sapientia.ro) **(kertész szekció)**

Dr. Henning Imola: [**imola.henning@gmail.com**](mailto:imola.henning@gmail.com) **(tájépítész szekció)**

További részleteket a Sapientia EMTE honlapján (www.ms.sapientia.ro) vagy facebook oldalán (Kertészmérnöki Tanszék a Sapientián) olvashatnak.

Mindenkit várunk, aki kertészeti vagy tájépítészeti témakörben végez kutatásokat és szívesen megosztaná velünk eredményeit!

2019. január 16. Prof. Dr. Balog Adalbert, Elnök

Marosvásárhely 

dr. Benedek Klára, főszervező

